Judesio kiekis
Judesio kiekis arba impulsas – sąvoka, dažniausiai vartojama mechanikoje, kurią nusako masės ir greičio sandauga (p=mv). Dažnai nežinoma jėgos priklausomybė nuo kūno materialiojo taško koordinačių erdvėje, greičio ar laiko. Taip pat Niutono dėsniuose neatsispindi visa judėjimo esmė - jo neišnykstamumas, todėl taikomas vektorinis dydis p, kurio pagalba išreiškiamas judesio kiekio tvermės dėsnis: bet kurioje uždaroje sistemoje, kai išoriniai jėgų poveikiai kompensuoti, bendras visų dalelių judesio kiekis išlieka pastovus, jai būdingi judėjimo dėsningumai nesikeičia. Judesio kiekio reikšmė išvedama iš Antrojo Niutono dėsnio: F = m a = m d v d t = d m v d t = d p d t {\displaystyle \mathbf {F} =ma={\frac {md\mathbf {v} }{dt}}={\frac {d\mathbf {mv} }{dt}}={\frac {d\mathbf {p} }{dt}}} Judesio kiekio matavimo vienetas SI sistemoje yra N⋅s ir m⋅kg⋅s-1.